Държавен вестник, бр. 97, 2007 г., стр. 31

Б Р О Й  97
Д Ъ Р Ж А В Е Н   В Е С Т Н И К
С Т Р .  31
§ 11. Член 9 се изменя така:
“Чл. 9. (1) Персонализираният визов сти-
кер се поставя върху първата свободна стра-
ница на редовен документ за пътуване, върху
щемпела на дипломатическото или консулс-
кото представителство за подадено заявление
за виза.
(2) Когато Република България не е призна-
ла документа за пътуване на заявителя, визови-
ят стикер се полага върху бланка за поставяне
на виза.
(3) Върху визовия стикер се поставя индиви-
дуален печат, който частично покрива и стра-
ницата на документа за пътуване, съответно
бланката за поставяне на виза, върху която е
положен, и позволява еднозначно да бъдат ус-
тановени длъжностното лице или органът, из-
дали визата.”
§ 12. Член 10 се изменя така:
“Чл. 10. (1) Длъжностните лица в дипло-
матическите и консулските представителст-
ва на Република България в чужбина и орга-
ните за граничен паспортен контрол на гра-
ничните контролно-пропускателни пунктове
бракуват с протокол персонализиран стикер
преди поставянето му в редовен документ за
пътуване или върху бланката за поставяне на
визи, когато по време на или след персонали-
зацията:
1. стикерът е повреден или зацапан, или
2. е установено, че данните са неточни, не-
пълни или не отговарят на взетото решение по
заявлението за издаване на виза.
(2) Бракуваните визови стикери по ал. 1 се
обявяват за невалидни и се изпращат с прото-
кол за бракуване в дирекция “Консулски от-
ношения” на Министерството на външните ра-
боти.”
§ 13. Създават се чл. 10а, 10б и 10в:
“Чл. 10а. (1) Длъжностните лица в диплома-
тическите и консулските представителства на
Република България в чужбина и органите за
граничен паспортен контрол на граничните
контролно-пропускателни пунктове бракуват с
протокол и обявяват за невалиден персонали-
зиран стикер, поставен в документа за пътува-
не или върху бланка за поставяне на визи, кога-
то бъде установено, че:
1. стикерът е повреден или зацапан от длъж-
ностното лице по време на поставянето, или
2. е установено, че по вина на длъжностното
лице или органа данните са неточни, непълни
или не отговарят на взетото решение по заявле-
нието за издаване на виза.
(2) В случаите по ал. 1 визата се преиздава
без събиране на допълнителни такси.
(3) Протоколът за бракуване по ал. 1 се из-
праща в дирекция “Консулски отношения” на
Министерството на външните работи заедно с
копия на страниците от документа за пътуване
с личните данни, с бракувания и с преиздадения
визов стикер и копие на бланката за поставяне
на виза в случаите по чл. 9, ал. 2.
Чл. 10б. (1) Консулските длъжностни лица в
дипломатическите и консулските представител-
ства на Република България в чужбина, които
са оправомощени от министъра на външните
работи или от определени от него длъжностни
лица, могат да отменят дадено разрешение (ва-
лидна виза), като анулират персонализирания
визов стикер и го обявят за анулиран чрез Сис-
темата за визов контрол:
1. в случаите по чл. 10, 11 и чл. 39а, т. 1 и 4 от
Закона за чужденците в Република България
или когато основанията за издаване на визата
са отпаднали—по указание на дирекция “Кон-
сулски отношения” на Министерството на вън-
шните работи;
2. въз основа на писмено заявление на лице-
то, на което е издадена визата или на негов
законен представител, или
3. когато документът за пътуване или блан-
ката за поставяне на виза са обявени за изгубе-
ни, отнети, откраднати или са преправени или
повредени, или
4. когато визовият стикер е повреден, пре-
правен или съдържа допълнителни вписвания.
(2) При издаване на виза за дългосрочно
пребиваване консулските длъжностни лица
анулират притежаваните от лицето валидни визи
за летищен трансфер, за транзитно преминава-
не или за краткосрочно пребиваване и ги обя-
вяват за анулирани чрез Системата за визов
контрол.
(3) Органите за граничен паспортен контрол
на граничните контролно-пропускателни пунк-
тове могат да отменят дадено разрешение (ва-
лидна виза) за летищен транзит, за транзитно
преминаване, за краткосрочно пребиваване или
за дългосрочно пребиваване в случаите по ал. 1,
като анулират персонализирания визов стикер.
(4) Службите за административен контрол
на чужденците могат да отменят дадено разре-
шение (валидна виза) за транзитно преминава-
не, за краткосрочно пребиваване или за дълго-
срочно пребиваване в случаите по ал. 1 на лице,
което пребивава на територията на Република
България, като анулират персонализирания
визов стикер.
(5) Службите за административен контрол
на чужденците и дирекция “Консулски отноше-
ния” на Министерството на външните работи
анулират притежаваните от лицето валидни визи
при издаване на разрешение за дългосрочно
пребиваване в случаите, предвидени в Закона
за чужденците в Република България.